
ΑΠΟΣΠΑΣΜΑ                        
Από το πρακτικό της με αριθ. 13ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 127/2024
Στην Λευκάδα σήμερα  στις 10 του μηνός Απριλίου  του έτους  2024,  ημέρα  Τετάρτη  και  ώρα  12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών και τις δ/ξεις του άρθρου 55 του Ν.5083/2024, και αρ.303/30971/2-4-24 εγκ. ΥΠ.ΕΣ ύστερα από την αριθ.: 7052/5.4. 2024  έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.
         

ΠΑΡΟΝΤΕΣ                                                                 ΑΠΟΝΤΕΣ                   

	1
	Βεργίνης Ξενοφών, Δήμαρχος, Πρόεδρος Δ.Ε.
	1
	         ------

	2
	Αρματάς Γεράσιμος
	2
	

	3
	Βεργίνης Σπυρίδων 
	3
	

	4
	Μαργέλη Μαρία (αναπλ.)
	4
	

	5
	Κωνσταντινίδη Σεβαστή
	5
	

	6
	Καλός Χαράλαμπος
	6
	

	7
	Σέρβος Κωνσταντίνος (αναπλ.)
	7
	


Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Καλός Χαράλαμπος, αποχώρησε πριν την συζήτηση του 9ου θέματος της Η.Δ.

Ο κ. Σέρβος Κωνσταντίνος, αναπληρωματικό μέλος της Δ.Ε., ο οποίος αναπληρώνει το τακτικό μέλος κ. Δρακονταειδή Κωνσταντίνο, αποχώρησε πριν την συζήτηση του 10ου θέματος της Η.Δ.

Τέθηκαν για συζήτηση τρία (3) θέματα Εκτός Ημερήσιας Διάταξης.

ΘΕΜΑ 2ο: Απόφαση Δ.Ε. για παροχή εξουσιοδότησης για παράσταση ενώπιον του Μονομελούς Πρωτοδικείου Λευκάδας αναφορικά με την υπ’ αριθμ. 333/2023 αγωγή του Δ.Τ.    

Εισηγητής: Δημήτριος Μασούρας, δικηγόρος του Δήμου

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στον  δικηγόρο του Δήμου, κ. Δημήτριο Μασούρα, ο οποίος εισηγούμενος το θέμα, έθεσε υπόψη των μελών της Επιτροπής την εξής γνωμοδότησή του:
«Με την αναφερόμενη ανωτέρω αγωγή, ο αντίδικος Δημήτριος Τραυλοστάθης, κάτοικος Μοναστηρακίου Αιτ/νίας, ιστορεί ότι ως έμπορος πόσιμου νερού, κατήρτισε συμφωνία για την μεταφορά πόσιμου νερού με υδροφόρα στην δεξαμενή Φρυνίου Λευκάδας, ποσότητας 163,70 κ.μ., προς 200 ευρώ ανά κυβικό, πλέον ΦΠΑ και επομένως συνολικού ποσού 36.996,20 ευρώ. Επικαλείται σχετικά το υπ’ αριθμ. πρωτ. 18180/28.07.2023 έγγραφο και ζητεί την καταβολή του ως άνω ποσού. 

Το γεγονός ότι η επίμαχη σύμβαση φέρεται να καταρτίσθηκε άτυπα, καθώς και το γεγονός ότι ο ενάγων αναφέρει στην αγωγή του ότι εξέδωσε τιμολόγιο για την απαίτηση αυτή τον Νοέμβριο του 2023, ενώ οι υπηρεσίες φέρεται να παρασχέθηκαν το καλοκαίρι του ίδιου έτους, δημιουργεί σοβαρές αμφιβολίες για την βασιμότητα των αξιώσεων. 

Απόψεις της αρμόδιας υπηρεσίας δεν κατέστη εφικτό να χορηγηθούν μέχρι σήμερα, παρότι ζητήθηκαν αρμοδίως. 

Η καταληκτική προθεσμία για την υποβολή προτάσεων συμπληρώνεται την 18.4.2024. 

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαστε στην Δ.Ε. να δοθεί εντολή στον δικηγόρο του Δήμου Δημήτριο Μασούρα να υποβάλει προτάσεις και να παρασταθεί ενώπιον του Μονομελούς Πρωτοδικείου Λευκάδας, κατά την εκδίκαση της υπ’ αριθμ. 333/2023 αγωγής του Δημητρίου Τραυλοστάθη, αρνούμενος αυτήν και υποβάλλοντας κάθε αναγκαία ένσταση κατά την κρίση του, εν γένει δε να εκπροσωπεί το Δήμο Λευκάδας έως την τελεσιδικία της υπόθεσης.» 

Στη συνέχεια ο δικηγόρος του Δήμου, κ. Μασούρας Δημήτριος, είπε ότι η υπηρεσία κατέθεσε απόψεις και συνομολογεί, παρόλα αυτά η δική του γνωμοδότηση παραμένει ίδια.
        Ακολούθησε συζήτηση και τοποθετήσεις των μελών της Επιτροπής.
Ο κ. Καλός Χαράλαμπος στη συνέχεια είπε: Το ποσό αυτό πράγματι είναι σωστό, αλλά με 200 € το βυτίο και όχι ανά κυβικό. Προτείνω να το αναβάλλουμε και να έρθει σε συνεννόηση η Νομική Υπηρεσία με τον αντίδικο, για να διορθωθεί η αγωγή. Είναι λάθος στοιχεία στην αγωγή.

Ο κ. Σέρβος Κων/νος είπε: Δεν είναι σκόπιμο να μεταφέρουμε μα βυτία νερό όταν δεν έχει η δεξαμενή.

Διακόπηκε η συζήτηση για να ελεγχθούν περαιτέρω στοιχεία από την υπηρεσία.

Ο κ. Καλός Χαράλαμπος είπε στη συνέχεια: Δεν μπορώ να ψηφίσω την εισήγηση. Τα οικονομικά στοιχεία δεν είναι αληθή. Η υπηρεσία έχει παρασχεθεί σε αυτό το ποσό. Αφού διορθωθούν και αποτυπωθούν τα πραγματικά στοιχεία να γίνει ένα πρακτικό συμβιβασμού.

Ο κ. Σέρβος Κων/νος είπε: Με τα στοιχεία που έχουμε στηρίζω την εισήγηση.

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, είπε: Είμαι πάντα υπέρ των διαπραγματεύσεων. Είναι ένα μεγάλο ποσό. Είμαι υπέρ της εισήγησης, με την υποχρέωση της υπεράσπισης (του Δήμου), να έχει τα πραγματικά στοιχεία.

Ακολούθησε ψηφοφορία.

Υπέρ της εισήγησης ψήφισαν έξι (6) μέλη της Επιτροπής.

Κατά ψήφισε ο κ. Καλός Χαράλαμπος.
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18

· τις δ/ξεις των άρθρων 8, 9 & 26 του Ν. 5056/2023
· τις δ/ξεις του άρθρου 55 του Ν.5083/2024
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· την υπ΄αριθ. 303/30971/2-4-24 εγκ. Υπ. Εσωτερικών 

ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ
Χορηγεί εντολή στον δικηγόρο του Δήμου Λευκάδας με πάγια αντιμισθία Δημήτριο Ν. Μασούρα, να υποβάλει προτάσεις και να παρασταθεί ενώπιον του Μονομελούς Πρωτοδικείου Λευκάδας, κατά την εκδίκαση της υπ’ αριθμ. 333/2023 αγωγής του Δημητρίου Τραυλοστάθη, αρνούμενος αυτήν και υποβάλλοντας κάθε αναγκαία ένσταση κατά την κρίση του, εν γένει δε να εκπροσωπεί το Δήμο Λευκάδας έως την τελεσιδικία της υπόθεσης.
Η απόφαση αυτή πήρε αύξοντα αριθμό: 127/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                   ΔΗΜΑΡΧΟΣ[image: image1.png]

